Notum sit omnibus futuris et presentibus quod Guillelmus Jacob, filius Guillelmi Jacob, concessit Deo et sancte Marie de Firmitate et monachis ejusdem loci quicquid calumpniabatur in manso de la Valleta. Pater quoque ejus et mater et frater et ipsemet dederant prefatis monachis in inicio loci hoc ipsum in manu domni Bartholomei, abbatis de Firmitate, et postea iste Guillelmus Jacob concessit antefatis monachis in manu Guillelmi de Tolun, monachi Firmitatis, et Bernardi, archipresbiteri de Classei, et Antelmi de Juinnei, qui hujus rei testes sunt.